# data[].attributes.body
Competència Digital Docent (Nivell B2)

Reflexions escrites

____________________

1. Introducció

L'activitat en la qual hem aplicat la tècnica del croma s’anomena “demana un desig”, i forma part de les activitats d’estructuració d’una Situació d'Aprenentatge de 1r de la ESO dedicada als instruments.

L’objectiu d’aquesta activitat és que l’alumnat esculli un instrument que li agradaria tocar, investigui les seves característiques anatòmiques i sonores, el contextualitzi musicalment i geogràficament, i per tant culturalment.

Un cop fet això, haurà d’elaborar un vídeo utilitzant la tècnica del croma, afegint imatges i música al text.

Val a dir que prèviament haurem fet una visita al Museu de la Música i altres activitats relacionades, cosa que els haurà servit per reflexionar, i obrir el focus pel que fa a varietat d’instruments, estils musicals, orígens i llocs.  Tot i així, tant en la part de documentació com en les d’enregistrament i edició, serà convenient el suport i assessorament del professor a l’aula.

# data[].attributes.body
L’alumnat, en grups de dos, haurà d’escollir dos  instruments que els agradaria tocar. Fer recerca d’informació i elaborar un guió que inclogui el text i les imatges  necessàries per explicar el que es vol explicar.

Un cop feta la tria i recopilats els continguts, caldrà assajar el guió.

Seguidament, en cas que l’institut no en disposi de cap ja comprat, caldrà construïr un plató de croma penjant cartolines verdes en una paret. 8 o 10 cartolines de 50+60 serien suficients.

Després vindrà la part dels enregistraments, on en grups de dos

s’hauran de presentar, explicar les característiques dels ’instruments escollits , i contextualitzar-los.  I després demanar el desig, és a dir, dir on voldrien viatjar per poder tocar, o escoltar un concert en el seu lloc d'origen, o fins i tot traslladar-se a una altra època històrica per gaudir o tocar aquest instrument..

I finalment, fer la composició del vídeo amb un programa d’edició.

El programa que hem escollit és “clipchamp”, ja que malgrat ser bastant bàsic,  resulta molt fàcil d'utilitzar, no requereix descàrrega, i alguns alumnes ja el coneixen.

# data[].attributes.body
Per tal de no exposar els alumnes i per la meva inexperiència amb el croma i el programa d’edició, he cregut útil i necessari realitzar l’exercici jo mateixa prèviament.

Això m’ha donat eines i seguretat per aplicar-lo posteriorment amb els alumnes, aprenent de la pròpia pràctica i dels propis errors. Així mateix, he disposat de material per mostrar a l’alumnat un exemple similar al que se’ls demana.

En l’edició del vídeo he procurat utilitzar un ventall ampli de recursos (dins de les limitacions del programa) per tal que l’alumnat pogués agafar idees.

Retoc de fotografies, diversos plans, superposició de pistes, introducció de text, ús de la fosa tant en les imatges com en l’àudio, canvi de vestuari, etc

Seguidament enumero algunes reflexions que se’n deriven

La recerca no és fàcil, cal suport com ja preveia

La tria de fotografies adequades i vistoses és essencial. Durant la planificació pel guió és interessant que ja preveguin les pistes, amb una fotografia de fons i opcionalment una altra afegida en funció del contingut i narració. Evidentment, en el procés d’edició sortiran altres idees que no estaven previstes que acabaran d’enriquir el projecte.

Comentar aspectes de vestuari (colors a evitar, planificació pel dia de l’enregistrament…)

Prèviament cal invertir temps per explicar el programa d’edició

Cal explicar com descarregar música i afegir-la al vídeo

Les sessions d’enregistrament tenen el risc que s’allarguin molt. Cal anar preparat i repartir els temps en funció de les parelles que hi hagi a classe.

Així mateix, cal acceptar un marge d’errors en la exposició oral. Fer fragments petits sempre és pràctic per la qüestió de la memòria.

Resulta també complex mantenir el silenci durant els enregistraments

En l’edició, cal explicar importància dels enllaços i deixar temps de silenci al final dels fragments

Explicar que convé coordinar l’ús de la fosa de  la narració amb la fotografia

distàncies de càmera, orientació horitzontal

Opcions d’edició colors de les fotografies, vídeos i àudio

El programa escollit ha funcionat correctament, i només ha donat problemes en la inserció de text.

La tècnia del croma ha resultat ideal com a pretext per fer certes activitats i en aquest cas ha facilitat l'aprofundiment cultural amb l’argument del viatge, el desig i les imatges d’arreu del món.

Activitat molt complerta que genera un augment de la implicació de l’alumnat i de l'aprenentatge significatiu.

# data[].attributes.body
M’ha agradat fer aquesta activitat perquè amb el pretext de l’ús del croma aconseguim fer una tasca creativa, que fomenta la imaginació i incentiva la recerca en el món dels instruments, que ja de per sí és atractiu, però afegint aquest plus cultural i històric d’una manera molt amena i diferent al que estan acostumats. A més, em sembla una alternativa molt interessant a les clàssiques presentacions amb programes com PowerPoint o similars.

L’alumnat gaudeix d’aquest tipus de propostes, i acabo el curs animada a dissenyar-ne d’altres per altres cursos.